**Zmluva o poskytnutí dotácie**

**uzatvorená v zmysle Všeobecne záväzného nariadenia č. 3/2016 o poskytovaní dotácií z rozpočtu obce Kuklov**

medzi

**Poskytovateľ:** Obec Kuklov

 Obecný úrad

 908 78 Kuklov 203

 zastúpená: Ivetou Holkovou, zástupkyňou starostu obce

 IČO: 00309656

 DIČ: 202104948

 bankové spojenie: Prima banka, a. s.

 IBAN: SK65 5600 0000 0032 1489 3004

 /ďalej len poskytovateľ/

a

**Prijímateľ:** Rímskokatolícka cirkev

 Farnosť Kuklov

 908 78 Kuklov 261

 IČO: 34015388

 DIČ: 2021049987

 /ďalej len „prijímateľ“/

**Čl. 1**

**Predmet zmluvy**

1. Predmetom tejto zmluvy je úprava zmluvných podmienok, práv a povinností zmluvných strán pri poskytnutí a použití dotácie z rozpočtu obce Kuklov.
2. Poskytovateľ sa zaväzuje poskytnúť dotáciu z rozpočtových prostriedkov obce Kuklov v súlade so všeobecne záväzným nariadením č. 3/2016 o podmienkach poskytovania dotácií z rozpočtu obce Kuklov /ďalej len „VZN“/ a v súlade so schváleným uznesením zastupiteľstva č. 9/2020 zo dňa 21. 05. 2020.
3. Prijímateľ sa zaväzuje finančné prostriedky poskytnuté formou dotácie použiť účelne, hospodárne a efektívne v súlade s ustanoveniami zákona č. 357/2015 Z. z. o finančnej kontrole a audite a o zmene a doplnení niektorých zákonov, zákona č. 534/2004 Z. z. o rozpočtových pravidlách verejnej správy a o zmene a doplnení niektorých zákonov.

**Čl. 2**

**Výška poskytnutej dotácie**

1. Poskytovateľ v súlade s VZN a na základe uznesenia obecného zastupiteľstva v Kuklove číslo 9/2020 zo dňa 21. 5. 2020 poskytne prijímateľovi na rok 2020 dotáciu vo výške 384,00 EUR, slovom: tristoosemdesiatštyri EUR.

**Čl. 3**

**Vymedzenie účelu poskytnutia dotácie**

1. Dotácia sa prijímateľovi poskytuje na pasportizáciu drevín v gaštanovej aleji pred kostolom sv. Štefana Uhorského v obci Kuklov.
2. Poskytnutá dotácia je účelovo viazaná a prijímateľ sa zaväzuje použiť ju len na účel, ktorý je uvedený v čl. 3 ods. 1 tejto zmluvy.

**Čl. 4**

**Podmienky poskytnutia a použitia dotácie**

1. Schválená dotácia sa poskytuje hotovostne do rúk prijímateľa, a to najneskôr do 15 dní od nadobudnutia účinnosti zmluvy o poskytnutí dotácie.
2. Prijímateľ je povinný vyčerpať poskytnutú dotáciu najneskôr do 30. 11. 2020.

**Čl. 5**

**Podmienky vyúčtovania dotácie**

1. Prijímateľ je povinný predložiť vyúčtovanie dotácie do 30. 11. 2020 spôsobom ako ustanovuje VZN, a to na predpísanom tlačive podľa prílohy č. 3 VZN č. 3/2016.

**Čl. 6**

**Kontrola použitia a vyúčtovania dotácie**

1. Kontrolu plnenia podmienok stanovených vo VZN a kontrolu dodržania podmienok dohodnutých v tejto zmluve o poskytnutí dotácie, ako aj kontrolu správnosti vyúčtovania dotácie sú oprávnení vykonať zodpovedný zamestnanec poskytovateľa a hlavný kontrolór obce v súlade so zákonom č. 369/1990 Zb. o obecnom zriadení v znení neskorších predpisov.
2. Nedodržanie podmienok použitia a vyúčtovania dotácie podľa VZN, nedodržanie zmluvne dohodnutých podmienok, ako aj neoprávnené použitie dotácie v rozpore so stanoveným účelom sa považuje za porušenie finančnej disciplíny a podlieha sankciám podľa ustanovenia § 31 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v platnom znení.

**Čl. 7**

**Záverečné ustanovenia**

1. Zmluva je vyhotovená v 4 rovnopisoch, z ktorých 2 dostane prijímateľ a 2 poskytovateľ.
2. Zmluvu je možné zmeniť len po vzájomnej dohode oboch zmluvných strán, a to formou písomných dodatkov podpísaných oboma zmluvnými stranami.
3. Zmluvné strany vyhlasujú, že ich spôsobilosť a voľnosť uzavrieť túto zmluvu, ako aj spôsobilosť k súvisiacim právnym úkonom nie je žiadnym spôsobom obmedzená alebo vylúčená. Zmluvné strany vyhlasujú, že si zmluvu prečítali, jej obsahu porozumeli a na znak súhlasu ju vo vlastnom mene podpisujú. Zmluvné strany vyhlasujú, že zmluva nie je uzavretá v tiesni ani za nápadne nevýhodných podmienok.
4. Zmluva nadobúda platnosť dňom jej podpísania oboma zmluvnými stranami a účinnosť dňom nasledujúcim po dni zverejnenia zmluvy na webovom sídle poskytovateľa.

V Kuklove dňa 10.06.2020

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Poskytovateľ: Prijímateľ: